Балабанов на евро-финал с първо време
Иво Балабанов даде най-доброто време в сериите на 3000 м стипълчейз на европейското първенство за младежи и девойки под 23 г. в Йевле (Шв).
Българинът достигна до финала на дисциплината си с 8:53.09 мин. Постижението е най-доброто му за сезона. Второто време преди решителната битка в стиплчейза е победителят от другата серия Симон Сунстрьом (Шв) – 8:54.19 мин.
Финалът на 3000 м стипълчейз за младежи е в неделя.
От спринтьорите ни Светлин Иванов и Антонио Иванов само Светлин се класира за втората фаза на 200 м. Възпитаникът на Стойко Цонов стана полуфиналист по място с четвъртата си позиция в серията си след 21.20 сек (+0.4 м/сек). Антонио завърши пети с 21.59 сек (+1.2 м/сек) в серията – на позиция от даващите директно място за следващо бягане.
Тобиъс Харис (Вбр), който стана победител в серията на Светлин, даде най-доброто време в пресявките на 200 м – 20.86 сек.
Полуфиналите и финалът на 200 м са в утрешната вечерна сесия.
Елеонора Драгиева и Никола Михов не успяха да преминат квалификациите в дисциплините си. Драгиева преодоля 168 см за 27-мо място в скока на височина. Михов записа 61.51 м в сектора за хвърляне на чук, което му отреди 20-о място в общото подреждане.
Тагове: Иво Балабанов, Светлин Иванов, Антонио Иванов, Елеонора Драгиева, Никола Михов
Балабанов трети във Вараждин
Балабанов на позиция от европейски медал
Балабанов и Нинева в Топ 6 на Балканиада
Над 300 деца в атлетическия празник на Лалова
Нинева и Владков са №1 на шосеен пробег „Карнобат“
Спортна миграция
Икономист: С по-голям бюджет, но пак в периферията
Екиден събира бегачи от векове
Резултати от Европейските детски игри в Бърно
Ивет Лалова посреща деца на свое състезание за втори път